Regijski NVO center – Društvo za razvijanje prostovoljnega dela Novo mesto

Rozmanova 30

8000 Novo mesto

Novo mesto, 29. 9. 2014

**Primerjava med županskimi kandidati na temo sodelovanja z nevladnimi organizacijami: Občina Žužemberk**

Regijski NVO center je na vse kandidate v izbranih občinah naslovil vprašalnik, ki je namenjen ugotavljanju stališč županskih kandidatov in kandidatk o sodelovanju z društvi in drugimi nevladnimi organizacijami, ter odraža njihov odnos do nevladnih organizacij. Na vprašalnik je odgovoril le eden od štirih županskih kandidatov v Občini Žužemberk, in sicer: Darko Pucelj. Povratne informacije nismo prejeli s strani

Županski kandidati so objavljeni po vrstnem redu prejetja izpolnjenih vprašalnikov. Vsem kandidatom se za sodelovanje lepo zahvaljujemo. Za več informacij smo vam na voljo: drpdnm@gmail.com, 07 39 39 311

S spoštovanjem

Maja Žunič Fabjančič

Koordinatorka projekta Regijski NVO center

1. **Ali se strinjate, da društva in druge nevladne organizacije na področjih socialnega varstva, kulture, zdravja, športa, gasilstva idr. pomembno prispevajo k dvigu kakovosti življenja občanov?**

**Darko Pucelj, SMS - STRANKA MLADIH - ZELENI EVROPE**

Vsekakor. Ravno število vključenih občank in občanov , vsebinska raznolikost in razširjenost nevladnih organizacij v občini, je za mene osebno neke vrste prikaz kvalitete bivanja v tej občini.

**2. Kaj bi izpostavili kot najbolj pereče probleme v občini?**

**Darko Pucelj, SMS - STRANKA MLADIH - ZELENI EVROPE**

Pomanjkanje delovnih mest z večjo dodano vrednostjo, slaba komunalna infrastruktura in oddaljenost od večjih gospodarskih središč, izseljevanje mladih izobražencev in družin v večja gospodarska in urbana središča, premalo številčno vključevanjem mladih v prostovoljno delo v društvih in klubih, v občini ni dovolj primernih prostorov za izvajanje aktivnosti programov društev in klubov, ni primerne kulturne dvorane, knjižnice, prostorov za mlade, … V občini bi bilo potrebno takoj začeti z gradnjo primernih prostorov kot neke vrste medgeneracijskega središča, kjer bi lahko izvajale svoje interesne dejavnosti in se družile vse generacije od najmlajših do najstarejših. To vidim kot enega ključnih problemov in vzrokov, da je nekoč bogata in raznovrstna dejavnost na področju kulture, športa in ostalih nevladnih organizacije v zadnjih 20 – 30 letih ravno zaradi slabih pogojev za delo nazadovala.

**3. Pri reševanju katerih problemov vam lahko društva in druge nevladne organizacije po vašem mnenju pomagajo in kako boste društva in druge nevladne organizacije vključevali v reševanje lokalnih problemov?**

**Darko Pucelj, SMS - STRANKA MLADIH - ZELENI EVROPE**

Velik problem sodobne družbe je postala socialna problematika, izključevanje iz družbenega dogajanja ogroženih skupin prebivalstva, prisotnost drog in alkohola, izključevanje posameznika in njegov indiferenten odnos do okolice, nezainteresiranost za prostovoljno delo v javno dobro, izključevanje iz javnega življenja in umik v zasebnost, v kateri se kot individuum izoliraš od zunanjih vplivov, problemov in dogajanja v lastnem bivalnem in življenjskem okolju. Pri reševanju teh problemov pa imajo v občini najpomembnejšo vlogo ravno nevladne organizacije, v katere se občani vključujejo prostovoljno in v katerih lahko skupaj z ostalimi uresničujejo svoje interese, kar jim prinaša osebno zadovoljstvo in jim zagotavlja dvig kvalitete bivanja v občini.

**4. Ali se vam zdi koristno:**

**a. Na seje občinskega sveta vabiti društva in druge nevladne organizacije, ki delujejo na področjih, o katerih razpravlja občinski svet?**

**Darko Pucelj, SMS - STRANKA MLADIH - ZELENI EVROPE**

Društva in druge nevladne organizacije je potrebno vključiti v aktivnosti in razpravo na občinskem svetu že pri pripravi občinskega proračuna. Urejen in določen mora biti tudi sistem financiranja in postavljena pravila in merila razdeljevanja finančnih sredstev med društva, klube in ostale nevladne organizacije V njihovo pripravo z dajanjem predlogov in pobud, pa morajo biti kot aktivni in enakovredni partnerji v občini vključeni predstavniki vseh nevladnih organizacij.

**b. Iskati rešitve skupaj z društvi in drugimi nevladnimi organizacijami ter vključevati društva in druge nevladne organizacije v oblikovanje gradiv in rešitev še preden se obravnavajo na seji občinskega sveta?**

**Darko Pucelj, SMS - STRANKA MLADIH - ZELENI EVROPE**

Pri delovanju nevladnih organizacij v občini se mi zdi zelo pomembno izključevanje politike v delo nevladnih organizacij. Te morajo biti samostojne, neke vrste »servis« občinskemu svetu, županu in občinski upravi in kot pomoč pri pripravi gradiv za seje občinskega sveta povsod tam, kjer se križajo interesi občine kot samoupravne skupnosti in nevladnih organizacij, društev in klubov s ciljem, da se to še izboljša.

**c. Izvajanje nekaterih javnih storitev (npr. izvajanje pomoči na domu, upravljanje objektov ipd.) prenesti na društva in druge nevladne organizacije s ciljem »za enak denar več«? Na katerih področjih vidite priložnost za tovrstno sodelovanje?**

**Darko Pucelj, SMS - STRANKA MLADIH - ZELENI EVROPE**

V naši občini bi kot župan vsekakor namenil več pozornosti in zagotovil več finančnih sredstev za društva in nevladne organizacije, kot eno izmed prioritet mojega županovanja pa bi poskrbel za primerne večnamenske občinske prostore, ki bi jih prepustil v upravljanje nevladnim organizacijam. Veliko možnost razvoja in sodelovanja med občino in nevladnimi organizacijami vidim v izvajanju pomoči na domu, ohranjanju medgeneracijskih stikov, svetovanju in pomoči brezposelnim, …

**d. Za izvajanje storitev in reševanje problemov z društvi in drugimi nevladnimi organizacijami vzpostavljati javno-zasebna partnerstva? Na katerih področjih vidite priložnost za tovrstno sodelovanje?**

**Darko Pucelj, SMS - STRANKA MLADIH - ZELENI EVROPE**

Pomoč na domu in dnevnem varstvu starejših.

**e. Izvajati regionalne razvojne projekte tudi v sodelovanju z društvi in drugimi nevladnimi organizacijami? Na katerih področjih vidite priložnost za tovrstno sodelovanje?**

**Darko Pucelj, SMS - STRANKA MLADIH - ZELENI EVROPE**

Na vseh, ker tovrstnega sodelovanja do sedaj v naši občini praktično skoraj da ni bilo. Izmenjavanje izkušenj in dobrih praks od tistih, ki so v te programe že vključeni, bi bilo za našo občino in člane naših nevladnih organizacij izjemnega pomena, da se tudi pri nas okrepi dejavnost nevladnih organizacij in da se razširijo področja njihovega delovanja kot tudi kvaliteta njihovega dela.

**5. Ali bi v vaši občini uvedli večletno financiranje nevladnih organizacij, ki delujejo v javnem interesu in imajo že delno zagotovljena sredstva iz državnih in evropskih virov?**

**Darko Pucelj, SMS - STRANKA MLADIH - ZELENI EVROPE**

Če se je v dosedanji praksi v občinah, ki so tak način večletnega financiranja izvajale v praksi in ga ocenile kot uspešno in primerno, bi se kot župan prav gotovo zavzemal tudi za to. Zavedam se, da so za kvalitetno delo v nevladnih organizacij zelo pomembni strokovni delavci, ki te programe izvajajo, za kar pa jim je zaradi zagotovitve njihove lastne eksistence in s tem še bolj predanemu in strokovnemu delu potrebno zagotoviti trajne finančne vire.

**6. Ali bi bili pripravljeni v vaši občini zagotoviti sredstva za podporo zaposlovanju dolgotrajno brezposelnih mladih v okviru programa javnih del, ki bi delo opravljali v nevladnih organizacijah?**

**Darko Pucelj, SMS - STRANKA MLADIH - ZELENI EVROPE**

Takoj in brez razmišljanja.

**7. Ali boste pri sprejemanju strateških dokumentov aktivno vključevali nevladne organizacije, ki delujejo na področjih, ki jih strateški dokumenti obravnavajo (mladina, kultura ipd.)?**

**Darko Pucelj, SMS - STRANKA MLADIH - ZELENI EVROPE**

Za uspešno delo v občini, za njeno delovanje in namen uresničevanje želja in potreb prebivalcev na lokalnem nivoju, je potrebno vključiti in upoštevati mnenja vseh, ki v občini živijo, ki v njej aktivno delujejo na različnih področjih in ki z njeno pomočjo uresničujejo svoje osebne interese v povezavi z ostalimi občani. To je po mojem mnenju eden od osnovnih pogojev za zagotavljanje zadovoljstva med občani in večje kvalitete bivanja v občini.